Det kan være en god idé at lave en aftale med sin partner om at sætte tid af til at tale sammen om vanskelige ting. På den måde kan I begge være forberedt på samtalen, og I bliver ikke forstyrret i det, I ellers er i gang med.
Fortæl din partner, at der er noget vigtigt, du gerne vil tale om – eksempelvis når barnet sover til middag. Så giver du den anden mulighed for mentalt at forberede sig, og I kan undgå den utryghed, der kan opstå ved et pludseligt ”angreb”.